George Shearing

George Shearing (1919–2011) var en britisk-amerikansk jazzmusiker, ansett som en av verdens ledende, med flere titall plateutgivelser og kjente komposisjoner som Lullaby of Birdland.

Shearing emigrerte til USA i 1947 og startet sin platekarriere der.  I 1949 dannet han sin berømte kvintett. I likhet med pianistene Art Tatum og Tete Montoliu var han blind. Han er også kjent for å glede sitt konsertpublikum med humoristiske kommentarer.

Han besøkte Oslo to ganger, først i konsert ved SAS-hotellet den 16. mai 1991 da han spilte med Kringkastingsorkestret og bassisten Neil Swaynson.  Deretter ved Oslo Jazzfestival i august 1997 da han opptrådte i 90-årsselskapet til Benny Carter.

Shearing ble i dronning Elisabeth IIs nyttårsliste for 2007 utnevnt til Knight Bachelor og derved adlet.London Gazette , nr. 58196, 30. desember 2006, s. 1. Han fikk etter dette rett til å føre tiltaleformen sir foran sitt navn. I 1996 ble han utnevnt til offiser av Order of the British Empire.

 Referanser 

 Eksterne lenker 




Kategori:Engelske pianister
Kategori:Jazzpianister fra USA
Kategori:Jazzkomponister fra USA
Kategori:Knights Bachelor
Kategori:Order of the British Empire (OBE)
Kategori:Hollywood Walk of Fame
Kategori:Personer fra London